แบงก์กรุงศรียัน RHB Bank ไม่เคยติดต่อซื้อหุ้น
กลุ่มจีอีฯยันธนาคารอาร์เอชบีของมาเลย์ไม่เคยติดต่อซื้อหุ้นที่ถืออยู่ในธนาคารกรุงศรีฯ
6 มิ.ย. 2554

กลุ่มจีอีฯยันธนาคารอาร์เอชบีของมาเลย์ไม่เคยติดต่อซื้อหุ้นที่ถืออยู่ในธนาคารกรุงศรีฯ
นายแดน ฮาร์โซโน ประธานคณะเจ้าหน้าที่ด้านการตลาดองค์กร ธนาคารกรุงศรีอยุธยา (BAY) ปฏิเสธว่า ขณะนี้ธนาคารไม่เคยได้รับกรติดต่อหรือมีการเจรจาซื้อขายหุ้นกับธนาคาร RHB Bank Berhad จากประเทศมาเลเซีย ตามที่มีกระแสข่าวออกมา
ปัจจุบัน โครงสร้างผู้ถือหุ้นของธนาคาร ประกอบด้วย กลุ่ม GE CAPITAL ถืออยู่ 33%, กลุ่มรัตนรักษ์ถือหุ้นอยู่ 25%  ที่เหลือเป็นนักลงทุนทั่วไป 42% 
"หากทาง RHB Bank จะเข้ามาซื้อหุ้นธนาคารกรุงศรีฯ ก็สามารถเข้าซื้อได้ในตลาด แต่ปัจจุบันธนาคารมีผลประกอบการที่ดีขึ้นต่อเนื่อง มีผลการดำเนินการที่แข็งแกร่ง ดังนั้นไม่น่ามีประเด็นที่ผู้ถือหุ้นต้องการขายหุ้นธนาคารออกไป นอกจากนี้ ยังมีกระแสข่าวว่าทาง RHB Bank ต้องการเข้ามาซื้อหุ้นธนาคารอื่นๆ อีกด้วย"นายฮาร์โซโน กล่าว